- Չեմ կարող ասել, թե դեսպանը ինչ էր ակնարկում, ինչ չէր ակնարկում, Դուք կարող եք իրեն հարցնել, բայց եթե Ձեր հարցում կա ենթատեքստ, որ մեր հանրապետությունը որոշումներ կայացնում է պարտադրված, ապա ասեմ, որ իմ խորին համոզմամբ՝ Հայաստանի բոլոր ժամանակների իշխանութունները, եւ հատկապես այս շրջանի իշխանությունը՝ Հանրապետական կուսակցությունը, արտաքին քաղաքականության, արտաքին տնտեսության հարցերում պարտադրված ընտրություն չի կատարել: Կատարել ենք ընտրություն, որը բխում է Հայաստանի Հանրապետության պետական շահերից: Եթե Ձեր հարցադրման տողատակերում նկատի ունեք Եվրասիական տնտեսական միության ընտրությունը, ապա կարծում եմ, որ որեւէ մեկի համար գաղտնիք չէ, որ Հայաստանի Հանրապետության շահերից է բխում Եվրասիական տնտեսական միության անդամակցումը, եւ առավել եւս Ռուսաստանի Դաշնության հետ հարաբերությունների խորացումը: Սա եղել է բացառապես Հայաստանի շահերից ելնելով, իսկ մնացյալը կարող եք դեսպանին հարցնել: Միայն կարող եմ ասել, որ Հայաստանի իշխանություններից, ինչպես նաեւ նախկին իշխանություններից զատ, որեւէ մեկը շատ շահագրգռված չէ, որ Հայաստանը լինի ուժեղ, ինքնիշխան երկիր եւ որեւէ մեկն ավելի շատ շահագրգռված չէ, որպեսզի Հայաստանը կայացնի որոշումներ, որոնք բացառապես բխում են մեր նյութական շահերից: Մյուս կողմից՝ մենք շատ դրական ենք գնահատում հարաբերությունների զարգացումը, թե՛ Եվրամիության, թե՛ ԱՄՆ-ի հետ: